Кастусь Цьвірка

**Касту́сь Цьві́рка** (сапр. — **Канстанці́н Аляксе́евіч Цьві́рка**;  28 сакавіка 1934, Зялёная Дуброва, Менская вобласьць, БССР) — беларускі паэт, пісьменьнік, перакладнік, краязнаўца, этнограф, фальклярыст, кандыдат гістарычных навук. Ёсьць заснавальнікам і старшынём Міжнароднага грамадзкага аб’яднаньня Беларускі кнігазбор.

## Біяграфія
Нарадзіўся ў вёсцы Зялёная Дуброва Старадароскага раёну ў сялянскай сям’і. У 1958 годзе скончыў адзьдзяленьне беларускай мовы й літаратуры філялягічнага факультэту БДУ. У 1958—1959 гадох выкладаў беларускую мову й літаратуру ў Труханавіцкай сярэдняй школе Капыльскага раёну. Быў літаратурным супрацоўнікам раённай газэты «Рудзенская праўда», рэдактарам на Беларускім радыё, старэйшым мэтадыстам рэспубліканскага Дому народнае творчасьці, старэйшым інспэктарам Кіраваньня па распаўсюджваньні друку Міністэрства сувязі БССР. У 1972 годзе скончыў асьпірантуру пры Інстытуце мастацтвазнаўства, этнаграфіі й фальклёру АН БССР, і з таго часу — навуковы працаўнік гэтага інстытуту. З 1981 — старэйшы рэдактар выдавецтва «Юнацтва». З 1984 — рэдактар адзьдзелу паэзіі часопісу «Полымя». Кандыдат гістарычных навук. З 1961 году — сябра Саюзу пісьменьнікаў СССР. Сябра Саюзу беларускіх пісьменьнікаў.

Першы артыкул зьявіўся ў друку ў 1951 годзе, першы верш — у 1953. Перакладае на беларускую мову польскамоўныя творы выхадцаў Беларусі, а таксама творы сусьветнавядомых аўтараў з ангельскай, грузінскай, расейскай і ўкраінскай моваў. Некаторыя вершы Кастуся Цьвіркі пакладзеныя на музыку.

## Бібліяграфія

### Зборнікі вершаў
* 1959 — *[[Такія сэрцы ў нас]]*
* 1962 — *[[Бягуць раўчукі]]*
* 1967 — *[[Чарназём]]*
* 1975 — *[[Каласы (зборнік)|Каласы]]*
* 1980 — *[[Сьцежка дадому]]*
* 1982 — *[[Рэха дарог]]*
* 1982 — *[[Хат вячысты дар]]*
* 1987 — *[[Зялёная Дуброва (зборнік)|Зялёная Дуброва]]*
* 1988 — *[[Лодка долі тваёй]]*

### Вершы і казкі для дзяцей
* 1966 — *[[Зайчыкаў хлеб]]*
* 1969 — *[[Дарункі лесу]]*
* 1986 — *[[Як Алесь згубіўся ў лесе]]*
* 1988 — *[[Добрыя суседзі]]*

### Мастацкія нарысы
* 1974 — *[[Дарога ў сто год]]*
* 1985 — *[[Той курган векавечны]]*
* 1985 — *[[Край легенд. Гісторыя Беларусі паводле паданняў і фактаў]]*
* 1994 — 

### Манаграфіі
* 1975 — *[[Слова пра Сыракомлю]]*
* 2004 — *[[Камяні тых сядзібаў : шляхі паэтаў XIX стагоддзя]]*
* 2007 — *[[Будзіла вёску берасцянка. Людзі і былі маёй Зялёнай Дубровы]]*

### Пераклады
* *[[Слова пра паход Ігаравы]]*
* Адам Міцкевіч — *[[Дзяды (Адам Міцкевіч)|Дзяды]]*, *[[Конрад Валенрод (паэма)|Конрад Валенрод]]* — пераклады з польскай
*  

### Сумесныя працы, укладаньне зборнікаў
* 1978 — *[[Вясельле. Абрад]]*
* 1988 — *кніга ўспамінаў пра [[Зьмітрок Бядуля|Зьмітрака Бядулю]]*
* 1989 — *[[Наваградскі замак]] — зборнік твораў [[Ян Чачот|Яна Чачота]]*
* 1989 — *[[Беларуская фалькларыстыка эпохі феадалізму]]*
* 1998 — *[[Філаматы і філарэты]]* — укладаньне, пераклад польскамоўных твораў, прадмова, біяграфічныя даведкі пра аўтараў і камэнтары.
* 2008 — *[[Літаратурная Старадарожчына]]*

Кастусь Цьвірка зьяўляецца адным з асноўных укладальнікаў шматлікіх зборнікаў твораў беларускіх і сусьветных пісьменьнікаў, якія публікуюцца ў сэрыі Беларускі кнігазбор.

## Вонкавыя спасылкі
* Кастусь Цьвірка на фатаздымках з архіву школьнага сайту вёскі Талька
* Бачына «Беларускага кнігазбору»

Катэгорыя:Беларускія літаратары
Катэгорыя:Нарадзіліся ў Старадароскім раёне
Катэгорыя:Кандыдаты гістарычных навук